Det skriver nordjyske.dk Byretten i Aalborg besluttede i juli i år, at advokat Preben Bang Henriksen havde ret til en erstatning på 400 euro, som svarer til cirka 3000 kroner, efter han oplevede, at hans fly var mere end tre timer forsinket. Den erstatning vil SAS dog ikke betale. Flyselskabet har nu søgt om tilladelse til at få sagen for landsretten. Sager med mindre erstatningsbeløb kan normalt ikke komme for landsretten, men beslutter Procesbevillingsnævnet, at sagen er principiel nok, så skal landsretten høre sagen. - Vi mener, det er en principiel vigtig sag, siger kommunikationschef ved SAS, Mikkel Thrane, til nordjyske.dk Preben Bang Henriksen har det fint med, at sagen nu kan være på vej i landsretten. - Det er en udmærket ide. Det er vigtigt at få en klar afgørelse af det her, siger advokaten til nordjyske.dk

Referat:
Flyselskabet SAS anker den dom, som i juli sikrede en advokat fra Aalborg en erstatning, efter hans fly blev forsinket.